УСТАВ

НА НЧ,,ВАСИЛ ЛЕВСКИ-1933,, кв.Кап. Петко войвода гр.Свиленград

Изменен от Общо събрание на 10.05.2010 год.

Мисия - Да съхранява националното културно наследство и родова памет,да е проводник на гражданското общество,да привлича младите и обществено ангажирани хора,като им създава благоприятна среда за културна,творческа и образователна изява.

 I.ОБЩИ ПОЛОЖЕНИЯ

Чл.1. С този устав се уреждат дейността,управлението,имуществото,финансирането и издръжката на НЧ,,Васил Левски-1933,, .

Чл.2. Читалището е юридическо лице с нестопанска цел,вписано в регистъра на Хасковския окръжен съд и е независима,не политическа,доброволна културно-просветна организация,която развива своята дейност в съответствие с Конституцията на Република България и действащото законодателство.

Чл.3. В дейността на читалището могат да участват всички граждани без ограничения на възраст,пол,политически и религиозни възгледи и етническо самосъзнание.

Чл.4. Читалището работи в тясно взаимодействие с учебни заведения,културни институти,обществени организации,фирми и др. извършващи или подпомагащи културната дейност.

Чл.5. Читалището поддържа отношение на сътрудничество и партньорство с държавни организации на законите възлагат определени задължения.

 II. ЦЕЛИ И ДЕЙНОСТИ

Чл.6. Целите на читалището са –

а) развитие и обогатяване на културния живот в квартала

б) запазване на местните обичаи и традиции

в) развитие на творческите заложби на всички участници в дейността на читалището

г) възпитание,утвърждаване на националното самосъзнание на населението

д) осигуряване на достъп до информация и предоставяне на компютърни и интернет услуги

Чл.7. Читалището развива следните дейности –

а) поддържане на библиотека и читалня

б) развитие и подпомагане на любителското художествено творчество

в) организиране на концерти,младежки чествания и други празници,изложби,чествания,фестивали и други културни мероприятия

г) създаване и съхранение на етнографска изложба

Чл.8. Допълнителните дейности трябва да подпомогнат основните ,чрез своето съдържание или финансово.Не се допуска предоставяне на читалищните имоти за политическа дейност,за хазартни игри,за нощни заведения ,религиозни секти ,нерегистрирани по Закона за вероизповеданията

Чл.8 а) Читалището развива дейността си на принципа и в духа на самоуправлението и демократичното начало като българската традиционна културно-просветна организация

 III. ЧЛЕНСТВО

Чл.9. 1. Читалището има действителни,спомагателни,колективни и почетни членове

 2. Действителните членове са дееспособни лица,български граждани,които вземат участие или подпомагат дейността на читалището и плащат членски внос

 3. Спомагателните членове са лица до 18 годишна възраст.Те могат да присъстват на Общите събрания със съвещателен глас

 4. Колективните членове могат да бъдат професионални и творчески организации,стопански предприятия,търговски дружества,кооперации,клубове и др. Техен представител може да участва на Общото събрание с право на един глас.Те плащат членски внос според финансовите си възможности и броя на собствените си членове

 5. Почетните членове могат да бъдат български и чужди граждани с особено големи заслуги към читалището.Те могат да посещават Общите събрания и да упражняват право на глас

Чл.10. Членовете на читалището с право на глас имат следните права и задължения-

а) да избират и да бъдат избирани в ръководните органи на читалището

б) да получават информация за решенията на Настоятелството

в) да спазва Устава на читалището

г) да съдействат за постигане на целите му,за изпълнение на решенията на Общото събрание и Настоятелството,като активно участват в дейността му

д) да подпомагат за съхраняването ,обогатяването и обновяването на материалната база на читалището

е) да пазят доброто име на читалището

ж) да плащат редовно членския си внос

Чл.11. Членството в читалището се прекратява –

а) от Настоятелството

- при неплащане на членски внос до края на календарната година

- по молба на лицето

б) от Общото събрание – при грубо нарушение на Устава,непристойно поведение,уронващо авторитета и доброто име на читалището,посегателство върху имуществото на читалището – с изключение

Чл.12. Действителните и колективните членове плащат членски внос –

а) за действителните – определения от Общото събрание размер

б) за колективните – по взаимно договаряне

 IV. ОРГАНИ НА УПРАВЛЕНИЕ И КОНТРОЛ

Чл.13. Органи на читалището са –

а) Общото събрание

б) Читалищното Настоятелство

в) Проверителната комисия

Чл.14. Върховен орган на читалището е Общото събрание.То се състои от всички членове на читалището,имащи право на глас.В него със съвещателен глас могат да участват спомагателните членове

Чл.15. Общото събрание има следните права –

а) приема,изменя и допълва устава

б) избира и освобождава членовете на Читалищното Настоятелство,Проверителната комисия и Председателя

в) приема вътрешните актове,необходими за организацита и дейността на читалището

г) изключва членовете на читалището

д) определя основните насоки за дейността на читалището

е) взема решение за членуване или прекратяване на членството в читалищното сдружение

ж) приема бюджета на читалището

з) приема годишния отчет до 30 март на следващата година

и) определя размера на членския внос

й) отменя решенията на органите на читалището

к) взема решения за откриване на клонове на читалището след съгласуване с Община Свиленград

л) взема решения за прекратяване на читалището

Чл.16.1. Редовно Общо събрание на читалището се свиква от Настоятелството най-малко веднъж годишно.Извънредно Общо събрание може да бъде свикано по решение на Настоятелството,по искане на Проверителната комисия,или една трета от членовете на читалището имащи право на глас

 2. Поканата за събранието трябва да съдържа дневен ред,датата,часът,мястото на провеждане и кой го свиква.Поканата трябжа да бъде получена срещу подпис не по-късно седем дни преди датата на провеждане.В същия срок на общодостъпни места и на вратата на читалището трябва да бъде обявено и съобщение за събранието

 3. Общото събрание е законно,ако присъстват най-малко половината от имащите право на глас членове на читалището.При липса на кворум събранието се отлага за един час.Тогава събранието е законно по-малко от една трета от членовете при редовно Общо събрание и не по-малко от половината плюс един от членовете при извънредно Общо събрание

 4. Решение по Чл.15 а),г),й),к),л) се вземат с мнозинство най-малко две трети от всички членове.Останалите решения се вземат с мнозинство повече от половината от присъстващите членове

Чл.17.1. Изпълнителен орган на читалището е Настоятелството,избрано за срок до три години.Броят на членовете и мандатът му се определя от Общото събрание.Членовете на Настоятелството се определя от Общото събрание.Членовете на Настоятелството не могат да са роднини помежду си със секретаря на читалището по прави,по сребърна линия до четвърта степен или да са съпрузи

 2. Читалищното настоятелство-

а) свиква Общо събрание

б) осигурява изпълнението на решенията на Общото събрание

в) подготвя и внася в Общото събрание проекти за основни насоки на дейността,бюджета и годишния отчет

г) утвърждава щата на читалището

д) взема решения за отдаване на имота под наем

е) назначава секретаря на читалището,определя заплатата му и утвърждава длъжността му характеристика

ж) организира и ацялостната дейност на читалището,като спазва законите и се ръководи от Устава,решенията на Общото събрание и собствените си решения

з) ръководи цялостната дейност на читалището и взема решения по всички въпроси,отнасящи се до работата и имуществото на читалището

и) взема решения за освобождаване и назначаване на работещи щатни и хонорувани служители на читалището за сключване на договори с други физически и юридически лица

й) взема решения за морално и материално стимулиране

к) внася докладна в Община Свиленград и други органи и организации за строителство,реконструкция,модернизация,поддържане и ремонтиране на сградата за по-добри условия на работа

л) решава въпроси за откриване и закриване на творчески колективи,школи,клубове и други

м) наблюдава работата на Секретаря на читалището по организацията на текущата дейност на читалището и дава оценка за същата

н) Настоятелството се свиква от Председател,Секретар или по искане на една трета от Настоятелите

 3. Настоятелството взема решение с мнозинство повече от половината му членове

 4. На заседанията на Настоятелството се кани със съвещателен глас Секретарят на читалището,ако не е член на Настоятелството

Чл.18.1. Председателя на читалището е член на Настоятелството и се избира за срок от три години.В негово отсъствие се замества от Секретаря на читалището

 2. Председателят –

а) представлява читалището

б) свиква и ръководи заседанията на Настоятелството и председателства Общото събрание

в) отчита дейността си пред Настоятелството

г) заверява разходните документи

д) сключва договори въз основа на решения на Настоятелството

Чл.19. Секретарят на читалището се назначава от Читалищното Настоятелство

1. Секретарят –

а) организира и ръководи текущата дейност на читалището

б) ръководи работата на щатния персонал на читалището без да се намесва в художествено-творческия процес

в) отчита дейността на читалищното Настоятелство

г) упражнява утвърдения от Общото събрание бюджет на читалището

д) подписва финансово-счетоводни документи при делегирани правомощия от Председаля и Настоятелството

е) Представлява читалището заедно и поотделно с Председателя

ж) секретарят на читалището не може да е в роднински връзки с членовете на Настоятелството и на Проверителната комисия по права и сребърна линия до четвърта степен,както и да бъде съпруг-а на Председателя на читалището

 2. С изтичане на мандата на Настоятелството трудовият договор на Секретаря на читалището не се прекратява автоматично.Новото Настоятелство прекратява договора,само ако Секретаря е допуснал груби нарушения на Кодекса на труда и доказано не се справя с работата

 3. Настоятелството и Председателя подкрепят Секретаря в ежедневната му работа,помагат му да израства като читалищен секретар,без да се намесват в компетенциите му

Чл.20.1. Проверителната комисия осъществява контрол върху дейността на читалищното Настоятелство и Председателя на читалището

1. Броят на членовете на Проверителната комисия се определя от Общото събрание,но не по-малко от трима
2. Членовете на Проверителната комисия не могат да бъдат лица,които са в трудовоправни отношения с читалището или да е роднина на членовете на Настоятелството и Секретаря на читалището по права линия,съпрузи,братя,сестри и други роднини по сватовство от първа степен
3. При констатирани нарушения Проверителната комисия уведомява Общото събрание ,а при данни за престъпление Органите на прокуратурата

Чл.21.Членовете на Настоятелството,включително Председателят и Секретарят,подават декларации за конфликт на интереси.Декларациите се обявяват на интернет страницата на съответното читалище

 V. ИМУЩЕСТВО И ФИНАНСИ

Имуществото на НЧ,,Васил Левски – 1933,, се състои от дълготрайни материални активи и малоценни материали,подарени на читалището,придобити с негови собствени средства или предоставени за стопанисване от Общината.

Чл.22. Читалището набира средства от следните източници

а) членски внос

б) субсидии от държавния и общински бюджет

в) наеми от движимо и недвижимо имущество

г) предоставяне на компютърни и интернет услуги

д) дарения и завещания

е) приходи от други източници

Чл.23. 1. Недвижимото имущество на читалището не може да се отчуждава или да се учредяват тежести върху него

 2. Движимите вещи могат да бъдат отчуждавани или залагани само по решение на Настоятелството

Чл.24. 1. Единният читалищен бюджет се формира от всички източници на собствени средства,субсидии и дарения

 2. Читалищното Настоятелство изготвя годишния отчет на приходите и разходите,който се приема от Общото събрание

 3. Копие от отчета за приходите и разходите,който се отнася до изразходването на държавна и общинска субсидия се представя на съответната институция

Чл.25. 1. Счетоводната отчетност се води в съотношение със Закона за счетоводството и подзаконовите актове

 2. НЧ,,Васил Левски – 1933,, притежава разплащателна сметка BG89DEMI92401000089811 в Търговска банка и Булстат №000894002

 VI. ПРЕКРАТЯВАНЕ

Чл.26. 1. Общото събрание може да взема решение за прекратяване на читалището,ако са изчерпани всички възможности и не съществуват никакви условия за трайна дейност на читалището

 2. Имуществото не се ползва според целите на читалището

 3. Когато Читалището е обявено в несъстоятелност

 4. Когато читалището не е уредено по законовия ред

 VII. ЗАКЛЮЧИТЕЛНИ РАЗПОРЕДБИ

1. Читалището има кръгъл печат с надпис Народно Читалище ,,Васил Левски – 1933,, с окръжност и в средата има разтворена книга под нея Свиленград ,кв.Кап. Петко войвода

2. Празник на читалището е 24 май

Този Устав е приет на Общо събрание на НЧ,,Васил Левски – 1933,, проведено на 10.05.2010 год. и е подписан ж два еднообразни екземпляра –един за съда и един за читалището.

ВЯРНО С ОРИГИНАЛА!

 ПРЕДСЕДАТЕЛ……………………………

 (Н.Георгакиева)